اوباما : پاکستان سره اړیکې مضبوطې خو بې توله دي
د افغانستان او پاکستان لپاره تگلارې ته د بیا کتنې په وخت امریکايي صدر براک اوباما ویلي په پاکستان کې د ترهگرو د خوندي اډو ختمولو لېاره پاکستان ته په لویه کچه ډیر څه کول پکار دي.
د امريکا صدر براک اوباما وائي په افغانستان کې دامريکا دجنگي ستراتيژي بيا کتنه په ډاگه کوي چې په پاکستان کې دترهگرو دجرړو ويستلو لپاره زياتې تندې هڅې نۀ دي شوي. صدر وويل دپاکستان څخه بهر چې کومې ترهه گريزې ډلې خپل فعاليتونه کوي هغه دامريکا، پاکستان او افغانستان لپاره گواښ دى او ژمنه يې وکړه چې دترهه گرو په ضد دجگړې لپاره دپاکستان جنگي توان سيوا کولو لپاره به دغه هيواد سره په گډه کار دوام لري. هغه وويل چې دافغانستان جگړه اوس هم يوه سخته هڅه ده خو قوم دخپلو هدفونو ترلاسه کولو لپاره په لار روان دى. هغه وويل امريکا او ائتلافيان يې دافغانستان په جگړه کې اهم پرمختگ کوي خو په ځينو سيمو کې دغه پرمختگ نازک او دواپسۍ جوگه دى. هغه وويل امريکا دراتلونکې جولائي په مياشت کې افغانستان څخه د امريکائي پوځيانو دراويستلو عمل پيل کوي. امريکائي صدر وويل چې امريکا القاعده ته په زيان رسولو کې اهم پرمختگ کړى دى. دصدر براک اوباما دافغانستان او پاکستان لپاره دامريکائي تگلارې په جائزه کې وئيل شوي دي په امريکائي تگلاره کې به هم هاغه شان په پاکستان کې موجودې القاعده ته پام گرځول کيږي، چې دمشرتابۀ څخه يې امريکا ته خطرې پيښې دي. صدر اوباما دزيارت په ورځ په سپينه ماڼۍ کې په راپور دخبريالانو په وړاندې دخبرو په مهال وويل دالقاعده لوړپوړي مشرتابه او پاکستان کې ددغه ډلې په محفوظو ځالو کې کمى رامينځته شوى او اوس القاعده دغلته دوړاندې په پرتله کمه محفوظه ده. خو القاعده اوس هم يوه خطره ده او امريکا يې خپل هدف جوړ کړى دى. په جائزه کې وئيل شوي دي په افغانستان کې دطالبانو دتحريک سره مربوط کسان نيول شوي دي او هغوي تر څه سيمو پورې محدود شوي دي، خو اوس هم ددغو بريالتوبونو حيثيت نازک دى او وضعيت پشا کيدى هم شي. په جائزه کې وئيل شوي دي دپاکستان سره دامريکې اړيکې اوږدمهاله خو دنشيب وفراز ښکار دي. دراپور له مخې دافغان پولې سره نزدې سيمو کې دترهه گرو دمحفوظو ځالو په ضد دپاکستان لخوا نورې مرستې ته اړتيا ده.